section_heading: Kirurško liječenje
paragraph_text: Liječenje se provodi operativnom metodom, koja se naziva blefaroplastika, uz postavljanje šavova koji se skidaju nakon sedam dana. Zahvat se izvodi u lokalnoj anesteziji i bezbolan je. Najčešće se istodobno operiraju oba oka. Ako je pacijent na terapiji (Aspirin, Andol i sl.), preporučljivo je prekinuti terapiju tri dana prije zahvata, ako nije kontraindicirano zbog općega zdravstvenog stanja, o čemu se detaljnije razgovara na pregledu prije operacije.